- 



270 C. PLINII HIST. NAT. LIB. XXVII. 



melle potum dissolutiones nervorum, et infirmitates, et 



incisuras juvat. 



Phalangites, sive phalangion , sive leucacanthon, iv. 



XCVIII. Phalangites, a quibusdam phalangion voca- 

 tur, ab aliis leucanthemon , vel (ut in quibusdam exem- 

 plaribus invenio) leucacantha. Ramuli sunt ei numquam 

 pauciores duobus, in diversa tendentes : flos candidus : 

 lilio rubro similis, semine nigro, lato, ad lenticulae di- 

 midiae figuram , multo tenuiore , radie tenui herbacei 

 coloris. Hujus folio , vel flore , vel semine auxiliantur 

 contra scorpionum , phalangiorumque , et serpentium 

 ictus : item contra tormina. 



Phytemna , i. 



XC1X. Phyteuma quale sit, describere supervacuum 

 habeo, quum sit usus ejus tantum ad amatoria. 



Phyllon , i. 



C. Phyllon a Graecis vocatur herba in saxosis monti- 

 bus , femina magis herbacei coloris , caule tenui , ra- 

 die parva , semine rotundo , papaveri simili. Haec sui 

 sexus facit partus : mares autem mas semine tantum 

 diflferens , quod est incipientis olivae. Utrumque bibitur 

 in vino. 



